Fargo (TV-serie)

Fargo er en amerikansk TV-serie skapt av Noah Hawley.
Serien hadde premiere 15. april 2014 på TV-kanalen FX. Fargo er inspirert av miljøbeskrivelser og samme fiktive univers som i Fargo fra 1996, en spillefilm skrevet og regissert av brødrene Joel og Ethan Coen, som også er medprodusenter til serien. Første sesong i miniserien består av ti episoder.
Det er planlagt en sesong nummer to av Fargo som vil bli sendt våren 2015.


== Handling, skuespillere og produksjon ==
Fargo er en svart komedie og et kriminaldrama der handlinga hovedsakelig foregår i vinterlige, norskamerikanske miljøer i Minnesota i 2006. I hovedrollene spiller Martin Freeman (født 1971) den stakkarslige forsikringsagenten Lester Nygaard, Billy Bob Thornton (født 1955) den kyniske leiemorderen Lorne Malvo, Allison Tolman (født 1981) den kloke politietterforskeren Molly Solverson og Colin Hanks (født 1977) den forsiktige politimannen Gus Grimly. Filmopptakene er gjort i Calgary i Canada.


== Mottakelse ==
Fargo var tilgjengelig for HBO Nordic-abonnenter fra 23. april 2014. Serien fikk gode anmeldelser i Norge.TV-serien ble nominert til 18 Emmy-priser, amerikansk TVs «Oscar», 2014. Serien vant to priser der og flere i andre konkurranser.


== Handling ==


=== Sesong 1 ===
I 2006 passerer Lorne Malvo (spilt av Billy Bob Thornton) gjennom den lille byen Bemidji, Minnesota, og påvirker lokalsamfunnet – inkludert forsikringsselger Lester Nygaard (spilt av Martin Freeman) – med sin ondskap, vold og bedrageri. I mellomtiden slår assisterende sheriff Molly Solverson (spilt av Allison Tolman) og politibetjent Gus Grimly (splt av Colin Hanks) seg sammen for å løse en rekke mord som de mistenker kan være knyttet til Lorne Malvo og Lester Nygaard.


=== Sesong 2 ===
I 1979 forsøker kosmetologen Peggy Blumquist (spilt av Kirsten Dunst) og ektemannen hennes, slakteren Ed Blumquist (spilt av Jesse Plemons) fra Luverne, Minnesota, å dekke over hennes påkjørsel og drap på Rye Gerhardt (spilt av Kieran Culkin) sønn av Floyd Gerhardt, matriark over den kriminelle Gerhardt-familien i Fargo i North Dakota. I mellomtiden etterforsker Lou Solverson (spilt av Patrick Wilson) og hans svigerfar, sheriff Hank Larsson (spilt av Ted Danson) et trippeldrap ved en lokal restaurant som muligens kan være knyttet til Rye Gerhardt.


=== Sesong 3 ===
I 2010 drømmer Ray Stussy (spilt av Ewan McGregor) fra St. Cloud og hans kjæreste Nikki Swango (som er løslatt på prøveløslatelse) om en bedre tilværelse med mer penger. For å oppnå dette forsøker de å stjele fra Rays langt mer suksessrike eldre bror, Emmit. Men planene deres slår imidlertid tilbake på dem selv, og paret må etter hvertskjule hvordan de var involvert i to dødsfall, inkludert stefaren til tidligere Eden Valley-politisjef Gloria Burgle.
I mellomtiden ønsker Emmit å betale tilbake en lyssky organisasjon, som han lånte penger fra to år tidligere. Men organisasjonen Narwhal og deres ansatte, ledet av V. M. Varga (spilt av David Thewlis) legger andre planer for denne situasjonen.


=== Sesong 4 ===
I 1950 truet Cannon Limited, ledet av Loy Cannon, med å ta kontroll over områder tidligere regjert av den kriminelle Fadda-familien - ledet av Josto Fadda (spilt av Jason Schwartzman) i Kansas City, Missouri. I et forsøk på å opprettholde fred mellom disse organisasjonene, sier gruppene seg enige i en usikker allianse. Men denne «fredsavtalen» settes imidlertid i fare av ankomsten til Jostos bror Gaetano (spilt av Salvatore Esposito) samt de uortodokse handlingene som ble gjennomført av en sykepleier ved navn Oraetta Mayflower.
I mellomtiden oppdager Oraettas nabo Ethelrida Pearl Smutny (spilt av E'myri Crutchfield) at foreldrene hennes står i stor gjeld til Cannon Limited. Dette får Pearl Smutny til å vikle inn i de kriminelle aktivitetene som finner sted i Kansas City.


== Skuespillere ==
Billy Bob Thornton som Lorne Malvo
Allison Tolman som assisterende sheriff Molly Solverson
Colin Hanks som politi-betjent Gus Grimly
Martin Freeman som Lester Nygaard.
Kirsten Dunst som Peggy Blumquist.
Patrick Wilson som etterforsker Lou Solverson.
Jesse Plemons som Ed Blumquist.
Jean Smart som Floyd Gerhardt.
Ted Danson som Sheriff Hank Larsson.
Ewan McGregor som Emmit Stussy. McGregor spiller også broren, Ray Stussy.
Carrie Coon som Gloria Burgle
Mary Elizabeth Winstead som Nikki Swango.
Goran Bogdan som Yuri Gurka.
David Thewlis som V. M. Varga.
Chris Rock som Loy Cannon.
Jessie Buckley som Oraetta Mayflower.
Jason Schwartzman som Josto Fadda.
Ben Whishaw som Rabbi Milligan.
Jack Huston som Odis Weff.
Salvatore Esposito som Gaetano Fadda.
E'myri Crutchfield som Ethelrida Pearl Smutny.
Andrew Bird som Thurman Smutny.
Anji White som Dibrell Smutny.
Jeremie Harris som Leon Bittle.
Matthew Elam som Lemuel Cannon.
Corey Hendrix som Omie Sparkman.
James Vincent Meredith som Opal Rackley.
Francesco Acquaroli som Ebal Violante.
Gaetano Bruno som konstabel Calamita.
Stephen Spencer som Dr. David Harvard
Karen Aldridge som Zelmare Roulette.


== Referanser ==


== Eksterne lenker ==
(en) Offisielt nettsted 
Fargo Wiki
Presentasjon på IMdB (Internet Movie Database)